b'\n_START_ARTICLE_\nEzra Miller\n_START_SECTION_\nPersonlig liv\n_START_PARAGRAPH_\nMiller er f\xc3\xb8dt og oppvokst i Wyckoff, New Jersey. Hans mor, Marta er en moderne danser. Hans far, Robert S. Miller, var senior visepresident og administrerende direkt\xc3\xb8r for Hyperion Books, og ble senere en utgiver p\xc3\xa5 Workman Publishing. Miller har to eldre s\xc3\xb8stre, Saiya og Caitlin. Hans far er j\xc3\xb8disk og hans mor, som har tysk og nederlandsk herkomst, har kristen bakgrunn. Ezra anser seg selv som j\xc3\xb8disk, og \xc2\xabspirituell\xc2\xbb. _NEWLINE_Han fikk sin f\xc3\xb8rste rolle da han var 16 \xc3\xa5r, og bestemte seg etter det for \xc3\xa5 droppe ut av high school og satse p\xc3\xa5 skuespillerkarrieren.\n_START_SECTION_\nKarriere\n_START_PARAGRAPH_\nEzra Miller fikk sitt gjennombrudd med tittelrollen i dramafilmen Vi m\xc3\xa5 snakke om Kevin (2011). Han har ogs\xc3\xa5 en av hovedrollene i high school-filmen The Perks of Being a Wallflower (2012) med Logan Lerman og Emma Watson. Begge disse var roller han fikk sv\xc3\xa6rt gode kritikker for. I 2013 spilte han Leon i Madame Bovary med Mia Wasikowska og Paul Giamatti, som er basert p\xc3\xa5 romanen med samme navn fra 1857._NEWLINE_Han har ogs\xc3\xa5 hatt gjesteroller i TV-serier som Californication, Law & Order: Special Victims Unit og Royal Pains.'